section_heading: Radnja
paragraph_text: Tijekom njihovog putovanja otac i sin provode dane u potrazi za hranom, pokušajem da se zaklone od zime tijekom noći i u stalnom strahu od susreta s drugim ljudima koji su u većini slučajeva postali opasni. Otac nosi sa sobom revolver sa samo dva metka, a potom samo jedan, nakon što ubija jednog nasilnika, koji ih je napao nožem. Uči dječaka da iskoristi jedini preostali metak tako da počini samoubojstvo ako padne u ruke ljudoždera. Dječakova je majka, izgubivši svaku nadu, napustila muža i sina već prvu godinu nakon katastrofe, jer nije mogla podnijeti misao da budu uhvaćeni od hordi ljudoždera koji su harali opljačkanim gradovima i da vidi smrt vlastitog djeteta.